Floating Points, et av NTNUs lag i det nordiske mesterskapet i programmering, ble i helgen kåret til vinnere av mesterskapet.

De skal delta i NWERC, et mesterskap for nordvesteuropa, som arrangeres av University of Bath i Storbritannia i slutten av november.

Totalt 252 lag står med poeng i det nordiske mesterskapet. 27 av lagene med poeng kommer fra NTNU.

Følg UA på Facebook, Twitter og Instagram.

Det neste norske laget på resultatlisten er et lag fra Universitetet i Bergen på en 19.plass, plassen foran NTNUs neste beste lag, NSM. Også NSM skal delta i NWERC ifølge Anne C. Elster, faglærer ved instituttet.

- Jeg er veldig stolt av innsatsen både til studentene som organiserte det lokale opplegget og av alle som deltok, skriver hun i en epost.

Hun forteller at vinnerlaget nå må få med seg et skarpt hode til for å kunne stille fullverdig lag i neste konkurranse.

Beste plassering for Universitetet i Oslo var en 35. plass.